title: Aalaf Manyukol (Martes martes)
text: Aalaf manyukol sotir moukolam dem bargentimafa taka is anamkaf is mantaf oblakeem. Va vaf im beretrablakeraf  vaxe lodorikafe ge is ralim dem blafotafa kretsa dir. Va abrotcaf is plaxaf ault va sespasiki zanudar, milbavatason kotviele moo gama ke aal rumkur. Gruticumason, gamagamon dere grugrablur. Koe jovleyena zverifa begama is aalafa betsava va int palser lize va werpol gitcabaner ; va ar sebadadunol is zveri is ato ik ilt dere malestur.